Diari Oficial de la Generalitat Valenciana


Sumari del DOGV 4348, del 02-10-2002 (2002/10785)

RESOLUCIÓ de 25 de setembre de 2002, de la subsecretària de Promoció Cultural, per la qual es modifica la Resolució d'11 de juliol de 2002 (DOGV núm. 4.305, d'01.08.2002) per la qual es van concedir les ajudes a les galeries d'art valencianes admeses en Interart/Fira Mostrari Internacional de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10372


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 25 de setembre de 2002, de la subsecretària de Promoció Cultural, per la qual es modifica la Resolució d'11 de juliol de 2002 (DOGV núm. 4.305, d'01.08.2002) per la qual es van concedir les ajudes a les galeries d'art valencianes admeses en Interart/Fira Mostrari Internacional de València. [2002/X10544]
  
Per l'Orde de 19 d'abril de 2002 de la Conselleria de Cultura i Educació (DOGV núm. 4.246, de 10.05.2002), es va convocar un concurs públic per a la concessió d'ajudes a les galeries d'art valencianes admeses en Interart/Fira Mostrari Internacional de València.
  
En la base tercera de l'annex I de la mateixa orde s'establia que la distribució de les ajudes seria proporcional als metres quadrats que el Comité Organitzador concedira a cada una de les galeries admeses en la convocatòria d'Interart 2002.
  
Dins del termini establit a l'efecte, Zaguán Galería de Arte va presentar una sol·licitud de participació en el concurs públic, amb el justificant demostratiu de l'admissió en l'edició 2002 d'Interart/Fira Mostrari Internacional de València, així com un certificat del Comité Organitzador d'Interart de concessió de 88 metres quadrats. La galeria va ser admesa al concurs per a la concessió de les ajudes perquè complia els requisits establits en la base segona de l'annex I de l'orde de referència.
  
A la vista de la documentació presentada per les galeries admeses al concurs, la Comissió Tècnica Avaluadora establida en la base cinquena de l'annex I de l'orde de referència va elevar amb data 4 de juliol de 2002 la proposta de concessió de les ajudes a la subsecretària de Promoció Cultural perquè les resolguera per delegació del conseller de Cultura i Educació.
  
Per la Resolució d'11 de juliol de 2002, de la subsecretària de Promoció Cultural (DOGV núm. 4.305, d'01.08.2002), es va resoldre el concurs públic indicat i es va adjudicar a Zaguán Galería de Arte l'ajuda de 5.148,01 euros.
  
El 24 de setembre de 2002, Zaguán Galería de Arte va aportar un certificat del Comité Organitzador d'Interart, amb data 24 de setembre de 2002, en què es constata que per causes imprevistes ha quedat alterat el nombre de metres quadrats concedits a Zaguán Galería de Arte, que és de 32 metres quadrats.
  
A la vista de la base huitena de l'annex I de l'orde de convocatòria, de l'article 47.8 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana (DOGV núm. 1588, de 17.07.1991), i de conformitat amb la delegació efectuada pel conseller de Cultura i Educació, recollida en la disposició final primera de l'orde de convocatòria, resolc:
  
Primer.
  
Modificar la Resolució d'11 de juliol de 2002, de la subsecretària de Promoció Cultural (DOGV núm. 4.305, d'01.08.2002), i adjudicar a Zaguán Galería de Arte l'ajuda de mil huit-cents setanta-dos euros (1.872,00 euros), perquè s'ha produït una alteració en les condicions tingudes en compte per a l'adjudicació del crèdit.
  
De conformitat amb el que establixen els articles 106, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició, o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició ha d'interposar-se davant l'òrgan que dicta el present acte en el termini d'un mes a comptar des del sendemà de la notificació.
  
b) El recurs contenciós administratiu ha de plantejar-se davant el Tribunal Superior de Justícia en el termini de dos mesos a comptar des del sendemà de la notificació.